## ***Kurzusleírás (tematika)***

| Kurzus neve: Divat és textil Innováció - MINTA | | | | |
| --- | --- | --- | --- | --- |
| A kurzus oktatója/i, elérhetősége(i):Balázs Viola balazs.viola@g.mome.hu | | | | |
| Kód:  B-TX-401-MINTA | Kapcsolódó tanterv (szak/szint):  BA2 | A tantárgy helye a tantervben (szemeszter): tavaszi szemeszter | Kredit:  20 kredit a tantárgy | Tanóraszám: 96  Egyéni hallgatói munkaóra: |
| Kapcsolt kódok: | Típus: (szeminárium/előadás/gyakorlat/konzultáció stb.) | Szab.vál-ként felvehető-e? | Szab.vál. esetén sajátos előfeltételek: | |
| A kurzus kapcsolatai (előfeltételek, párhuzamosságok):  előfeltétel: B-TX-301-MINTA  párhuzamosságok:  az alábbi kurzusok valamelyike:   * B-TX-401-DIVAT * B-TX-401-ÖLTÖZÉKKIEGÉSZÍTŐ   a fenti kurzus alapján a két számítógépes ismeretek kurzus valamelyike:   * B-TX-401-SZGEP-ISM-ÖLTKIEG-CSOP * B-TX-401-SZGEP-ISM-DIVAT-CSOP   és a következő kurzus:   * B-TX-401-ÁBRÁZOLÁS | | | | |
| A kurzus célja és alapelvei:  *“A Divat- és Textil innovació tantárgy célja , hogy kutassa a divat és textil különböző területeihez kötődő újszerű, innovatív eljárásokat és folyamatokat, és lehetőséget biztosítson azok gyakorlatban való kipróbálására. Célja továbbá, hogy megismerje a XXI.századi smart technológiákat és bizonyos elemeit alkalmazza önálló tervezési munkája során.”*  *(B-TX-401 tantárgy leírása)* | | | | |
| Tanulási eredmények (fejlesztendő szakmai és általános kompetenciák):  Tudás:  *“Ismeri a textil- és divattervezés alapvető ötletfejlesztési, értékelési és szelekciós módszereit.*  *Érti az analitikus, kreatív és intuitív gondolkodási mód működésének főbb különbségeit, folyamatát, valamint ismeri az alapvető ötlet- és koncepciófejlesztési, valamint innovációs módszereket*  *Átfogó tudással rendelkezik a textil- és divattervezés terén végzett tervezői/alkotói tevékenységek alapjául szolgáló folyamatokról és koncepciókról.*  *Érti az alkotói/tervezői folyamat különböző szakaszait/fázisait és azt, hogy ezek hogyan realizálódnak saját alkotói/tervezői munkájában*  *Szakmaspecifikus tervezési módszertan alkalmazásával tervez és menedzsel kisléptékű anyag- és formatervezési projekteket.*  *Alapszintű tudással rendelkezik a retorikai formákról, stílusokról.*  *Alapvető ismeretekkel rendelkezik saját művészeti ága egyes részei, továbbá más művészeti ágak, valamint más szakterületek, kiemelten a gazdasági, egészségügyi és szociális, valamint (info)technológiai szakterületek közötti kapcsolódásokról.*  *Figyelme kiterjed a textil- és divattervezéshez kapcsolódó néhány más terület (pl. gazdaság, kultúra, jövőkutatás, ökológia, technológia) alapvető tartalmaira és általános elveire.”*  *(B-TX-401 tantárgy leírása)*  Képesség:  *“A tanulmányai során szerzett ismeretei alapján képes a szakmai tudásanyag analízisére, feldolgozására és újraértelmezésére. Releváns adatokat gyűjt és interpretál tervezői/alkotói koncepciók fejlesztéséhez.*  *Képes a textil- és divattervezés tervezői/alkotói gyakorlat során tudatos és kreatív munkára, rutin szakmai problémák azonosítására és megoldására.*  *Jól-informált véleményt alkot textil- és divattervezési koncepciókról és megoldásokról.*  *Az önállóan végzi az adat- és forrásgyűjtést, ezek érékelését, rendszerezését, elemzését és kritikai kezelését*  *Szakmaspecifikus tervezési módszertan alkalmazásával tervez és menedzsel kisléptékű textil- és divattervezési projekteket.*  *Célzottan és kritikusan képes kommunikálni mások és saját tervezői/alkotói koncepcióiról, megoldásairól és folyamatairól társaival, szakmája szakembereivel (generalista és specialista kollégákkal, konzulensekkel), vezetőkkel és felhasználókkal.*  *Képes megítélni saját pozícióját a textil- és divattervezés mesterségben, tipikus tématerületeiben, vitáiban.*  *Hatékonyan képes használni a tevékenysége alapjául szolgáló technikai, anyagi és információs forrásokat.*  *Képes megítélni saját kompetenciáit, szakmai erősségeit, hiányosságait és érzékeli, hogy a tervezési/alkotási folyamat során hol van szükség külső kompetencia bevonására*  *Tervezői /alkotói / művészeti tevékenysége során képes más művészeti ágak és szakterületek szereplőivel hatékonyan együttműködni.”*  *(B-TX-401 tantárgy leírása)*  Attitűd:  *“Szakmai tervező/alkotó tevékenységét minőség és értékorientált szemlélet jellemzi.*  *Nyitott az új ismeretekre, módszerekre, kreatív, dinamikus megvalósítási lehetőségekre. Igényli saját ismereteinek és szakterületének folyamatos fejlesztését.*  *Szakmai munkájában motivált és elkötelezett, tervező/alkotó tevékenységét a szakmai keretek között történő aktív probléma megoldás jellemzi. Tudatosan gondolkodik alkotásainak társadalmi, kulturális, közösségi, környezeti és gazdasági vonatkozásairól, és törekszik szakmája etikai normáinak betartására.”*  *(B-TX-401 tantárgy leírása)*  Autonómia és felelősségvállalás:  *“Önállóan tájékozódik és valósítja meg saját művészeti koncepcióit.*  *Saját és más szakterületek művelőivel csapatban tervez/alkot.*  *Felismeri tervező / alkotó művészeti tevékenységének közösségi és társadalmi hatásait.”*  *(B-TX-401 tantárgy leírása)* | | | | |
| A kurzus keretében feldolgozandó témakörök, témák: természetben megjelenő mintázatok, mintaképzés kézi- és lézervágással, digitális mintatervezés.  Új mintaképzési rendszerek felfedezése és alkalmazása a tervezés során,korszerű technológiák megismerése, elsajátítása és alkalmazása, a fizikai anyag (textil) tulajdonságainak/ határainak megismerése és kihasználása a mintaképzés során. | | | | |
| Tanulásszervezés/folyamatszervezés sajátosságai: a kurzus feladatai egymásra épülnek, az egyszerű anyag (papír) kézzel való megmunkálásától halad a lágy anyag (textil,bőr) és a digitális technológiák felé egyre komplexebb megoldásokat követelve.  A kurzus menete, az egyes foglalkozások jellege és ütemezésük (több tanár esetén akár a tanári közreműködés megosztását is jelezve:              **Inspiráció: Mintázatok a természetben (formák, rendszerek, társulások)**    Meríts ihletet a természetből, tanulmányozd a természetben megjelenő formákat és mintázatokat majd ezek tanulságai alapján készíts textil sorozatot a témára a textilnyomás /festés és vágás /lézervágás eszközeivel! A minta kiléphet a térbe és a térforma is mintázatot alakíthat ki. A cél síkra teríthető textil létrehozása (nem formaképzés).    A feladat két fő részből áll:    1-4. hét: mintatervezés vágással, behajtással egyszínű papírból kézi eszközökkel (olló, penge), 1 terv digitális vágásra való előkészítése és kivitelezése. A blokk végén 4 +1 db monokróm 30x30-as strukturált kísérleti mintaterv bemutatása és dokumentálása.    5-12.hét: Az első 4 hétben megismert technológiák és tapasztalatok tovább gondolása/ fejlesztése lágy anyagból smart technológiákkal való megoldással (lézervágás, digitális print, (3D nyomtatás?). Új és hagyományos technikák rögzítésként alkalmazhatóak (varrás, kapocs, pliszírozás,ragasztás,stb,max. 10%). A sorozat egy téma köré épül, annak lehetséges variációival (lépték, arányok, kivitelezési mód, rétegződés,transzparencia stb.) foglalkozik. A struktúra és a nyomat egységet képez, szervesen kapcsolódik egymáshoz. Színre és anyagra vonatkozó megkötés nincs.  A kivitelezés (lézervágás) a MOME TECH PARK-ban történik előzetes egyeztetés alapján, nem később mint május 6.  A blokk végén leadandó kísérleti textilkollekció:  6 db 30x30 as minta  2 db 60x60 as minta  +1 db minta műszaki dokumentálása  (szimulációk, felhasználási javaslatok,) tárgyfotók.  A megadott méretek a kész méretet jelentik!!      A hallgatók tennivalói, feladatai:  a hallgatók az órákon prezentálják a koncepciót, terveiket, kísérleteket, azokat folyamatosan fejlesztik a félév során. A két tervezési blokk végén bemutatják a kész minta kollekciókat.  A tanulás környezete:  konzultáció:textil Otthon tér, szükség esetén online konzultáció  kivitelezés: lézervágó műhely MOME TWO 119 | | | | |
| Értékelés:  (Több tanár és tanáronként külön értékelés esetén tanáronként megbontva)  Teljesítendő követelmények:  Inspiráció tanulmányozása és bemutatása, kidolgozott koncepció, mely végig követhető a kollekció darabjain, kísérletek papírból és textilből, minta és felület kapcsolatának vizsgálata, minimum mennyiség kivitelezése.  Értékelés módja: a koncepciót és a kivitelezett terveket prezentáció formájában mutatják be a hallgatók a félév végén.  Az értékelés szempontjai (mi mindent veszünk figyelembe az értékelésben):  Kreativitás, témában való elmélyülés, progresszív gondolkodás, megismert technológiák készségszinten való alkalmazása és felhasználása, szorgalom, folyamatos aktivitás a félév során, problémamegoldás, minimum kritériumok teljesítése. | | | | |
| Az érdemjegy kiszámítása (az egyes értékelt követelmények eredménye hogyan jelenik meg a végső érdemjegyben? {pl. arányok, pontok, súlyok}):  Koncepció, tervezés:50%  Kivitelezés minősége:20%  5+8 db mintaterv elkészítése:10%  Szakmai felkészültség: 10%  Prezentáció:10%  Ez a kurzus a B-TX-401, Divat és textil Innováció tantárgy része, melyet a következők valamelyikével   * B-TX-401-DIVAT * B-TX-401-ÖLTÖZÉKKIEGÉSZÍTŐ   Ennek a kurzusnak megfeleően a számítógépes ismeretek kurzusok valamelyikével:   * B-TX-401-SZGEP-ISM-DIVAT-CSOP * B-TX-401-SZGEP-ISM-ÖLTKIEG-CSOP   illetve az alábbi kurzussal együtt alkot:   * B-TX-401-ÁBRÁZOLÁS   A kurzus három feladatból (Tervezés, Szakoktatás, Technológia) áll, melyekből a hallgatók külön-külön kapnak jegyet.  A tantárgyi jegy kiszámítása során a Divat-Minta vagy Öltözékkiegészítő-Minta szakpár szerint a két Tervezés feladat jegye duplán számít és ezzel együtt az összes feladatra kapott részjegyet, illetve a Számítógépes ismeretek és Ábrázolás kurzusok jegyeit átlagoljuk, majd a kerekítés általános szabályait alkalmazzuk. | | | | |
| Kötelező irodalom:  Ajánlott irodalom: | | | | |
| Egyéb információk: | | | | |
| Máshol/korábban szerzett tudás elismerése/ validációs elv:   * + *nem adható felmentés a kurzuson való részvétel és teljesítés alól* | | | | |
| Tanórán kívüli konzultációs időpontok és helyszín: online konzultáció megbeszélés szerint | | | | |